Jantina (υποβρύχιο, 1932)

Το Jantina ήταν ένα από τα επτά υποβρύχια κλάσης Argonauta που ναυπηγήθηκαν για το Ιταλικό Βασιλικό Ναυτικο (Regia Marina) (Royal Italian Navy) στις αρχές της δεκαετίας του 1930. Διαδραμάτισε ήσσονος σημασίας ρόλο στον Ισπανικό Εμφύλιο, στις ναυτικές επιχειρήσεις του οποίου έλαβε μέρος στο πλαίσιο της ευρύτερης υποστήριξης που παρείχε η Ιταλία στην πλευρά των Εθνικιστών. Επίσης είχε δράση κατά τον Β΄ Παγκόσμιο Πόλεμο. Το τορπίλισε και βύθισε στις 5 Ιουλίου 1941 το βρετανικό υποβρύχιο HMS Torbay.

Περιγραφή

Σχεδιαστικά τα πλοία της κλάσης Argonauta ήταν βασισμένα στα προγενέστερα της κλάσης Squalo. Είχαν εκτόπισμα 660 t (650 LT) στην επιφάνεια και 813 t (800 LT) σε κατάδυση. Το μήκος τους ήταν 61,5 m, το πλάτος τους 5,7 m και το βύθισμά τους 4,7 m. Μπορούσαν να επιχειρούν σε βάθος έως 80 m και το πλήρωμά τους αποτελούνταν από 44 αξιωματικούς, υπαξιωματικούς και ναύτες.Chesneau, p. 309 

Στην επιφάνεια προωθούνταν από δύο ντιζελοκινητήρες των 750 bhp, ενώ σε κατάδυση το έργο αυτό αναλάμβαναν δύο ηλεκτροκινητήρες των 400 hp. Η μέγιστη ταχύτητα πλεύσης στην επιφάνεια ήταν 14 kn και 8 kn σε κατάδυση. Αντίστοιχα, η ακτίνα δράσης ήταν  στην επιφάνεια με ταχύτητα πλεύσης 8 kn και  με ταχύτητα πλεύσης 3 kn όταν ήταν σε κατάδυση.Bagnasco, p. 146

Διέθεταν τέσσερις τορπιλοσωλήνες των 533 mm στην πλώρη και δύο ίδιου διαμετρήματος στην πρύμνη, ενώ μπορούσαν να μεταφέρουν έως και δώδεκα τορπίλες. Διέθεταν επίσης ένα πυροβόλο των 102 mm με το οποίο μπορούσαν να πλήξουν στόχους στην επιφάνεια καθώς και δύο πολυβόλα των 13,2 mm για αντιαεροπορική προστασία.

Επιχειρησιακή ιστορία

Η ναυπήγηση του Jantina άρχισε το 1930 στις εγκαταστάσεις της Odero-Terni-Orlando στο Μουτζιάνο (Muggiano). Καθελκύστηκε στις 15 Ιουνίου 1932 και ολοκληρώθηκε τοι επόμενο έτος.

Ισπανικός Εμφύλιος
Στο πλαίσιο της εμπλοκής της Ιταλίας στον Ισπανικό Εμφύλιο, προς υποστήριξη των Εθνικιστών, το Jantina πραγματοποίησε μία περιπολία στα ανοικτά της Βαρκελώνης από τις 12 ως τις 27 Αυγούστου 1937. Κατά τη διάρκεια αυτής επιχείρησε ανεπιτυχώς να τορπιλίσει ένα αντιτορπιλικό των Δημοκρατικών. Το ισπανικό πλοίο επιχείρησε με τη σειρά του να πλήξει το Jantina με βόμβες βυθού, επίσης χωρίς επιτυχία.Frank, p. 96

Β΄ Παγκόσμιος Πόλεμος
Το Jantina βυθίστηκε με μάλλον ασυνήθιστο τρόπο: χάθηκε στις 5 Ιουλίου 1941 όταν κατάφερε να το τορπιλίσει το βρετανικό υποβρύχιο HMS Torbay. Μόνο έξι από τα μέλη του πληρώματός του σώθηκαν. Το ναυάγιο εντοπίστηκε το 2021 κοντά στη Μύκονο σε βάθος 103 m.

Παραπομπές

Βιβλιογραφία


Κατηγορία:Υποβρύχια κλάσης Argonauta
Κατηγορία:Ιταλικά υποβρύχια του Β΄ Παγκοσμίου Πολέμου